Publication: Magyar Közlöny
Issue: MK-2011-34 (Year: 2011, Number: 34)
Era: contemporary
Section: használatának általános szabályairól szóló 6/2010. (VI. 11.) számú rendelete (a továbbiakban: Ör.) 1. számú
Paragraph Index: 2114

használatának általános szabályairól szóló 6/2010. (VI. 11.) számú rendelete (a továbbiakban: Ör.) 1. számú mellékletének a 4/ pontjában megállapított, a mozgóbolti tevékenység díjtétele alkotmányellenességének megállapítását és e rendelkezés megsemmisítését kérte az Alkotmánybíróságtól. Az indítványozó, egy országos hálózattal rendelkezõ, mozgóbolti tevékenységet végzõ gazdálkodó szervezet indítványában kifejtette, hogy a támadott rendelkezéssel az önkormányzat „indokolatlanul hátrányos helyzetbe hozza a mozgóbolti tevékenységet végzõ piaci szereplõket a többi kereskedõhöz képest”. A mozgóbolt tekintetében megállapított alkalmankénti 2000 Ft-os díj ugyanis többszöröse a helyhez kötött vendéglátóipari kerthelyiség esetében fizetendõ havi 150 Ft/m2-es, vagy a kiállítás, alkalmi vásár esetében meghatározott ugyancsak havi 150 Ft/m2-es díjnak. Az indítványozó ezért az Alkotmány 9. § (2) bekezdésében deklarált gazdasági verseny szabadságának és a 70/A. § (1) bekezdésében foglalt diszkrimináció tilalmának megsértése miatt kezdeményezte az Ör. említett rendelkezése alkotmányellenességének megállapítását és megsemmisítését. Az indítványozó az alkotmányellenesség alátámasztásaként hivatkozott az Alkotmánybíróság korábbi, hasonló tárgyban hozott határozataiban megfogalmazott következetes álláspontjára is.

Source: https://magyarkozlony.hu/hivatalos-lapok/5e0dfbb3b50a74b16408d0723a965bf6c5ff0a51/dokumentumok/1cb70cd94029dc4ec5d600dc4a76f0260cef66c7/letoltes